NaiveNeuron/SloPal huggingface dataset:
Droba, Juraj, poslanec NR SR (2011-02-11):
Ja len dve pripomienky ku príhovoru, príspevku pani kolegyne Obrimčákovej. Prvým je, že diskusia, ktorú sme nastolili, alebo téma, ktorú náš pozmeňovací, nepodaný, otvoril, nie je o dekriminalizácii alebo legalizácii drog, ale je len o umožnení využiť cannabis na lekárske účely. Takže nezamieňajme si tieto dve témy, lebo sú veľmi odlišné, aj ten spoločenský diškurz bude určite smerovať úplne inými smermi na obidve témy. A druhá je, nedá mi, nedá mi nejak nepripomenúť, že strana SMER, ktorá sa snaží teda prezentovať ako progresívna moderná európska ľavica, by asi tento bod mohla a mala mať vo svojom programe, ak sa pozrie na svojich susedov a na svojich partnerov v rámci Európy, tak táto agenda jednoducho patrí do agendy progresívnej ľavice. Takže skúste si na to urobiť nejaký názor a dať potom vedieť verejnosti. Ďakujem.
P. Pavlis, poslanec: (2007-12-11):
Pán predsedajúci, dajte hlasovať spoločne o bodoch 1 až 7 spoločnej správy s odporúčaním gestorského výboru schváliť ich.
M. Fronc, poslanec: (2007-09-13):
Ďakujem pekne.
B. Bugár, podpredseda NR SR: (2005-05-25):
(Hlasovanie.) Prítomných 137 poslancov, za 51, zdržalo sa 86. Ani bod 2 sme neschválili. Nech sa páči.
Laššáková, Jana, poslankyňa NR SR (2017-10-12):
Ja len veľmi krátko. Aj keď som pri prednášaní správy o prerokovaní návrhu zákona vo výboroch uviedla, že je v spoločnej správe v časti III celkom 26 pozmeňujúcich návrhov a gestorský výbor odporúča o nich hlasovať tak, že budú schválené, navrhujem, aby sme bod 10 zo spoločnej správy vyňali na osobitné hlasovanie, a po konzultácii aj s pani ministerkou budeme síce odporúčať tento návrh schváliť. Je síce odporúčanie gestorského výboru návrh schváliť, ale po konzultácii teda s pani ministerkou myslím, že bude dobré, aby sme tento bod neschválili. Ďakujem pekne.
Kollár, Boris, predseda NR SR (2022-10-04):
Ďakujem. Pani poslankyňa Marcinková.
Kollár, Boris, predseda NR SR (2022-11-15):
Budeme hlasovať o návrhu prednesenom spravodajcom. Prosím, prezentujme sa a hlasujeme. (Hlasovanie.) Prítomných 54... Myslím, že ďalej to nemusím čítať. (Prítomní: 54, za: 2, proti: 11, zdržalo sa: 10, nehlasovalo: 1.) Národná rada nie je uznášaniaschopná. Vyhlasujem päťminútovú prestávku a po piatich minútach budeme... (Reakcia z pléna.) Prosím? (Reakcia z pléna.) Päťminútovú prestávku a po piatich minútach budeme zisťovať uznášaniaschopnosť. Začíname o 18.40 hod. (Prestávka.)
Šipoš, Michal, poslanec NR SR (2020-07-23):
Ďakujem pekne za slovo. Pán Blanár, toľko výmyslov, poloprávd a lží, to fakt musí mať človek veľkú kreativitu v hlave, aby toto dokázal vymyslieť, čo vy, ale zareagujem aspoň na niektoré. Pýtate sa na našich členov. Keď zverejníte zoznam všetkých vašich členov, tak ho zverejníme aj my. Vy ho nemáte zverejnený a všetko zo zákona, čo máme mať zverejnené, to máme. Ak máte pocit, že niekde porušujeme zákon, nahláste to orgánom, ktoré to majú riešiť. Ďalšie klamstvo je o pánovi Suchánkovi. To je taký typický príklad toho, ako to vysvetľujete. Vôbec tú cenu, tú Bielu vranu nemusel odovzdať, urobil to dobrovoľne. A to je ten zásadný rozdiel, urobil to dobrovoľne, nič nemusel odovzdávať. A všetky tie reči vzletné, ktoré tu vediete, by vám ľudia možno uverili, keby ste tu nebačovali dvanásť rokov, nevychovali ste oligarchov, nenakúpil ste predražené CT-čká, a teraz sa tu tvárite ako svätý za dedinou. Ste popísaný list, máte za sebou veľmi zlé skutky a zhnité ovocie. Toto je vaša vizitka. Ako bonus sa pozrite do lavíc vašich kolegov, kto vás tu ešte počúva. Pozrite sa tam, jediný pán Richter tam sedí a počúva vás. (Reakcia z pléna.) Ďakujem veľmi pekne.
Fico, Robert, poslanec NR SR (2023-02-17):
Pán predseda, len kvôli korektnosti oznamujem, že podávame ďalší návrh na mimoriadnu schôdzu, ktorá bude musieť byť budúci týždeň. Ďakujem pekne.
Laššáková, Jana, doterajšia podpredsedníčka NR SR (2016-03-23):
Pán poslanec Ľuboš Blaha.
Pellegrini, Peter, predseda NR SR (2024-02-27):
Ďakujem pekne, pani poslankyňa Marcinková.
Kuffa, Štefan, poslanec NR SR (2023-03-22):
Ďakujem za slovo. Pán Kremský, akýkoľvek stavebný zákon, ktorý by sa tu predložil v tejto Národnej rade, bude vždy lepší ako je ten, ktorý tuná máme. Ten 50-ročný, prepáčte, nechcem sa nikoho dotknúť, starý komunistický zákon, ktorý tuná je a šikanuje ľudí na miestnych úrovniach, to vám vôbec nevadí, že takýto stavebný zákon tuná máme? Veď dnes je obrovský problém sa dostať k stavebnému povoleniu. A tí úradníci fungujú asi takto. Keď im donesiete 10 papierov, pýtajú od vás 11. Donesiete 11., tak 12., 50. a neviem jaký. A vy za rok, za dva, za päť rokov, dokonca ani len na ohlasovaciu povinnosť nereagujú tí úradníci. Viete, vy tu poviete, že položíte takú otázku, kde sú primátori a kde sú starostovia. No nie sú tu jednoducho, lebo ich to asi ani veľmi nezaujíma, keď tuná nie sú. Ale oni tu ani, v podstate ani, viete, ten postoj, kolega Tomáš Taraba keď to tuná spomenul, naozaj je to tak ako nastavené, že v podstate je to istá forma takého výpalníctva, kde v podstate ten stavebný zákon bol zneužívaný. Dneska sa dopracovať, rodina keď by sa chcela dopracovať k stavebnému povoleniu a postaveniu domčeka za vlastné peniaze, na vlastnej parcele, je to obrovský problém. My tento návrh zákona všetci traja jak sme tu, strana Život – národná strana, my to podporíme a vítame, že pán podpredseda vlády tuná predkladá tento návrh zákona a všetko, čo zlepší v stavebnom konaní aj územnom rozhodovaní, čo sa zlepší v súčasnej legislatíve, vždy sme ochotní to podporiť. To, čo tuná za tie roky sme mali, bola jednoducho obyčajná šikana ľudí, ktorí sa nemohli dostať k stavebnému povoleniu.
J. Pataky, poslanec: (2005-03-15):
Vychádzajúc z uvedeného sa v predloženom návrhu zákona navrhuje ustanoviť osobitný postup rozdelenia obce pre prípad, ak ide o obnovenie pôvodne samostatnej obce, ktorá bola v minulosti pričlenená k inej obci. Tento osobitný postup liberalizuje všeobecne zákonné podmienky na rozdelenie obce len o dve fakticky nesplniteľné podmienky, a to podmienku počtu obyvateľov novo vznikajúcich obcí a súhlas obce vyjadrený prostredníctvom výsledku hlasovania obyvateľov celej obce, pričom druhá z nich je nahradená predložením petície požadujúcej rozdelenie obce, respektíve obnovenie pôvodne samostatnej obce, ktorú podporí najmenej 75 percent obyvateľov obce s trvalým pobytom na území pôvodnej obce. Navrhovaná zákonná úprava rešpektuje a napĺňa právo na výkon územnej samosprávy vyjadrený v Ústave Slovenskej republiky, ako aj v Európskej charte miestnej samosprávy. Schválenie návrhu zákona bude mať len minimálny dopad na štátny rozpočet v súvislosti s nákladmi potrebnými na prípravu príslušného rozhodnutia vlády a následne na vykonanie príslušných zmien v katastri. Schválenie zákona a...
Sulík, Richard, predseda NR SR (2011-09-14):
Pán poslanec Saloň.
Hrušovský, Pavol, podpredseda NR SR (2010-12-08):
Hlasujeme o bodoch zo spoločnej správy s odporúčaním gestorského výboru schváliť. (Hlasovanie.) 139 prítomných, 79 za návrh, 60 sa zdržalo. Body zo spoločnej správy sme schválili. Prosím, ďalší návrh.
Záborská, Anna, poslankyňa NR SR (2022-02-25):
Vážený pán podpredseda, vážené kolegyne a kolegovia, každý národ a štát má právo žiť v mieri. Vojna nie je riešenie. Vojna je zlyhaním diplomacie a zlyhaním politikov. Včera skoro ráno jednotky Ruskej federácie vstúpili na zvrchované ukrajinské územie. To musí každý z nás odsúdiť. Ukrajina sa, žiaľ, dostala do stredu konfliktu medzi veľmocami. Už dlho nebola vojna k našim hraniciam tak blízko. No hoci je vojna blízko, je potrebné povedať, že vďaka politike budovania spojenectiev je Slovensko a náš národ v bezpečí. Možnosť, že príde vojna k nám, je podľa môjho najlepšieho presvedčenia mizivá. Za to chcem poďakovať vládam Slovenskej republiky od roku 1998. Opakujem, pevne verím, že Slovensko, naša vlasť, je v bezpečí. Nie je teda čas na hystériu, je čas na pokoj a zomknutosť. A to platí aj o nás politikoch. Tento parlament ešte pred pár dňami zažíval nezmieriteľný boj, vzájomné urážky, ba aj fyzické útoky. Teraz je čas na jednotu a spoluprácu. Ďakujem vláde Slovenskej republiky za expresné predloženie potrebnej legislatívy a obraciam sa aj na našu váženú opozíciu, aby sme o tejto legislatíve konštruktívne diskutovali. Žijeme komplikované časy a musíme na ne reagovať spoločne a v súzvuku. Stanovisko Slovenska musí byť pevné. Slovensko je, vždy bolo a bude za dodržiavanie dohôd. Chránia menších a slabších. Medzinárodné dohody určujú aj hranice štátov a štáty sa dávno dohodli, že ich nie je možné meniť vojnovou cestou. Táto zásada bola porušená a to je neprijateľné. Je čas sadnúť si za rokovací stôl, nie rinčať zbraňami a zabíjať nevinných ľudí. Verím, že prvé pozitívne signály od ukrajinských aj ruských predstaviteľov budú zavŕšené zdarnými rokovaniami. Iba diplomacia a rozhovory môžu zastaviť ničenie a zabíjanie. Úlohou, povinnosťou, ale aj potrebou Slovenska vzhľadom na jeho polohu je pomôcť bojujúcim stranám k mieru, k možnosti začať rokovania. Obraciam sa preto aj na nášho premiéra, ministra zahraničných vecí a obrany, aby urobili všetko pre mier. Nie silné slová o vojne, ale ešte silnejšie slová o ceste k mieru teraz potrebujeme. Vieme, že urobia pre záujmy Slovenska všetko, čo bude v ich silách. Utrpenie a strach je na Ukrajine realitou a my musíme rozmýšľať, ako pomôcť obyčajným ľuďom. Väčšina ostane vo svojej vlasti, vo svojich domovoch. Niektorí prídu k nám, potrebujeme otvoriť nielen naše domovy, ale aj naše srdcia, aby sme im pomohli dôstojne žiť a čo najrýchlejšie sa vrátiť domov. Nech nám všetkým v tom zúčastneným pomáha všemohúci Boh. Ďakujem pekne. (Potlesk.)
Drdul, Dominik, poslanec NR SR (2023-03-17):
Ďakujem veľmi pekne za slovo. Lukáš, chcem ti poďakovať za pomerne obsiahly a detailný, odborný výklad ku predmetu novely. Myslím si, že takto sa to má robiť, je to poctivé, je to priame ku kolegom, aby nikto nebol ani len v podozrení, že ho niekto obchádza. Som veľmi rád, že týmto spôsobom vieme pomôcť pomerne širokému okruhu ľudí pomerne rôznym spôsobom, že neroztvárame cestný zákon na osemkrát, ale že teda pri jednej príležitosti vyriešime viaceré oblasti právnych vzťahov a veľmi rád budem aj naďalej súčinný pri presadzovaní tohto návrhu zákona a veľmi rád budem odpovedať na otázky každého, kto bude mať potrebu sa o tomto zákone baviť. A, samozrejme, rád sa pripojím aj ku stretnutiu s pánom riaditeľom dopravnej polície.
Martvoň, Anton, poslanec NR SR (2015-04-22):
... a Figeľ, Figeľ sa tu ani neukázal. To je prvý moment. Druhý moment. Pán Lipšic spomenul čl. 11 osobitný odvod. Je zaujímavé, že na výbore tvrdil, že osobitný odvod, ten návrh, vládny návrh neobsahuje, zrazu si ho už našiel pán Lipšic. To ma teší. A v podstate vy ste tu, pán Lipšic, spomínal, že aký je Široký kriminálnik a všetko možné. Však kriminálnik, ak tvrdíte, že je kriminálnik, Široký je tu od roku 1993. V roku 2001 ovládol Váhostav. Mali ste ho už ikskrát možnosť zavrieť. Jedno trestné oznámenie ste nedali. Ste bol minister skoro dva roky vnútra, nič ste neurobili. Keď tvrdíte, že bol niekoho mecenáš a robil protizákonné veci, však Váhostav už nevyplácal subdodávateľov ani v roku 2011, mali ste ho zavrieť a bol by pokoj a nemuseli sme tu sedieť. Ale nie. Vy ste čušal, (smiech v sále) lebo manželka vášho hovorcu bola hovorkyňa Širokého. No bola v roku 2011. No, žiaľbohu, bola. Kebyže je moja exmanželka hovorkyňa Širokého, tak to tu hovoríte v kuse. Čiže jednoducho bola tam vtedy, preto ste mlčali, lebo pán Grendel je šikovný človek, bol pri vás, ja to chápem a ste potrebovali v podstate, aby nemal doma problémy. No a to, čo ste tu navrhovali riešenia. No, že by tí ľudia získali majoritu vo Váhostave. No, je to... (Prerušenie vystúpenia časomerom.)
Glück, Richard, poslanec NR SR (2024-04-30):
Pán poslanec Vančo, prosím vás pekne, môžte mi uviesť, že ktorý zákon, ktorý paragraf zákona bol podľa vás porušený zo strany navrhovateľa? Ďakujem. A vo vzťahu k porušeniu ústavy, to by som asi rovnako tak aj z mojej strany, aj z vašej strany, alebo ktoréhokoľvek iného poslanca nechal na posúdenie Ústavnému súdu, keď ste mali na mysli to, že či bolo odvolanie možné podľa novej právnej úpravy. Takže z toho pohľadu asi je najlogickejšie a najsprávnejšie počkať, kým rozhodne o tom Ústavný súd. Prosím vás pekne, pán Vančo, neberte to v zlom, ale vyzývajte, prosím, svojich kolegov k tomu, čo majú alebo nemajú robiť. Pán Majerník, ja som to nejak pochopil, že máte k nemu nejakú pozitívnu emóciu, čo ja, samozrejme, rešpektujem, ale pán Majerník aj pán Mazák boli ticho pri deštrukcii právneho štátu, čo na konci dňa potvrdila aj kolegyňa Števulová, že tiež sa jej to nepáčilo, čo sa tu dialo od roku 2020 až 2023 a Súdna rada tu mala (reakcia z pléna), no mala sa jednoznačne ozvať a konať. A vo vzťahu ku pánovi Harabinovi, prosím vás pekne, pán kolega, ešte raz, zbytočne ste si tu tri-štyri minútky venovali niekomu, kto možno ani nebude kandidátom. A ešte raz, ak bude tento človek kandidát na člena Súdnej rady, vaša kritika je, samozrejme, legitímna, je namieste, ale teraz, ešte raz aj vás prosím, je to absolútne predčasná vec. Ďakujem.
Kažimír, Peter, minister financií SR (2016-09-06):
Ďakujem veľmi pekne. Ak, ctení páni poslanci alebo pani poslankyne, máte pocit, že hovoríme o nejakých exotických destináciách, tak v zásade platí, že zmluva, ak sa uzatvára s nejakou zmluvnou krajinou zmluva o zamedzení dvojitého zdanenia, to znamená, že sa dávajú vzťahy do poriadku. To znamená, ak u vás, tento typ krajiny vám pripomína niečo, čo by mohlo zaváňať daňovým rajom, tak má správny pocit (povedané s pobavením), ale zakotvenie zmluvných vzťahov na tejto úrovni znamená istú mieru ochrany, samozrejme, k účelu vymenovaných informácií. Zmluva zodpovedá naozaj aj vnútroštátnym právnym predpisom, aj tradičným postupom pri zatváraní takýchto zmlúv. Je to zmluva prezidentského typu alebo je to, má charakter prezidentskej zmluvy a má prednosť pred zákonmi. Ďakujem.
Baláž, Vladimír, poslanec NR SR (2013-05-17):
Vážený pán predseda, dajte, prosím, hlasovať o zákone ako o celku.
Bugár, Béla, podpredseda NR SR (2019-10-24):
Ďalej v rozprave vystúpi poslankyňa Nehézová.
Grendel, Gábor, podpredseda NR SR (2021-11-11):
Pani poslankyňa Sulanová.
Janckulík, Igor, poslanec NR SR (2020-02-20):
Ďakujem za slovo. Pani kolegyňa, neviem, prečo si beriete do úst KDH. Ja z KDH som tu sám. Kolegyne nie sú v KDH, ale ja som tu, som tu sám. A ja byť vami, ja si radšej sadnem pokojne a modlím sa, aby vám neprišli na tie krádeže SMER-u, hej? Radšej sa modlite. Lebo keď chodím po regiónoch a keď počujem Galisove ihriská a kopu korupcií, čo ste napáchali, tak mi je zle z toho. KDH je, samozrejme, za zvýšenie rodinných prídavkov. Takisto sme za zvýšenie dôchodkov, ale nie takouto formou. My potrebujeme, aby tí dôchodcovia mohli žiť aj v januári, aj vo februári, aj v marci a tak ďalej, ale nie tak, ako to vy robíte. Ďakujem.
Grendel, Gábor, podpredseda NR SR (2021-03-19):
Štyri faktické poznámky na vystúpenie pána poslanca. Končím možnosť prihlásiť sa s faktickými poznámkami. Pán poslanec Šudík.
P. Paška, predseda NR SR: (2008-09-17):
(Hlasovanie.) 136 prítomných, 133 za, 1 proti, 2 sa zdržali. Návrh zákona sme postúpili do druhého čítania. Ďalej.
Danko, Andrej, podpredseda NR SR (2024-02-07):
Poslanec reagoval na vystupujúceho. To sa vám snažím povedať, aby ste reagovali, nečítali texty a, a svoje prejavy a monológy, ale aby ste reagovali na pána poslanca, ktorý vystúpil. Pán pos... pani poslankyňa Jurík.
Hrnčiar, Andrej, podpredseda NR SR (2018-09-14):
Jedna faktická poznámka. Pán poslanec Mizík.
Zmajkovičová, Renáta, podpredsedníčka NR SR (2014-07-03):
Faktické poznámky na vystúpenie pána poslanca nie sú. Teraz v rozprave vystúpi pani poslankyňa Mezenská.
Figeľ, Ján, podpredseda NR SR (2015-01-28):
Nech sa páči, Martin Fecko.
Ďuriš Nicholsonová, Lucia, podpredsedníčka NR SR (2017-12-05):
Pani poslankyňa Blahová s faktickou.
Laššáková, Jana, podpredsedníčka NR SR (2015-09-23):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky, za klub KDH vystúpi pán poslanec Martin Fronc, za MOST – HÍD pán poslanec Árpád Érsek a SMER – sociálnu demokraciu Dušan Galis. Ďalej je písomne prihlásený do rozpravy Jozef Mihál. Nech sa páči, pán poslanec Fronc. Pán poslanec vystupuje za klub Kresťanskodemokratického hnutia.
Hrnko, Anton, poslanec NR SR (2019-10-28):
Ďakujem, pán poslanec. Neúcta k občanom je najmä to, keď fabulujete fakty a vymýšľate si teórie. Napríklad hneď v prvých dvoch vetách ste urobili absolútny fabulačný nezmysel, historickú nepravdu, lebo 28. októbra nevznikla Československá republika, 28. októbra bol vyhlásený československý štát, a to som vám už niekoľkokrát hovoril, a ten štát bol zaknihovaný nie ako Československo bez pomlčky, teda bez spojovníka, ale ako Česko-Slovensko. To je prvá vec. Druhá vec. Akýkoľvek štát, aj Amerika mohla vyhlásiť, že vznikla Ameriko-Japonsko, pokiaľ by to Japonsko nesúhlasilo, tak to Amerika-Japonsko nevznikne. Takže predovšetkým československá štátnosť vznikla až potom, keď sa k nej prihlásili Slováci. Lebo ak budete tvrdiť, že nemali legitimitu; mali plnú legitimitu, mali legitimitu zápasu za národnú slobodu. A to, že platí, až keď sa prihlási, že patrí k tomu, je veľmi klasický príklad Korutánska, kde v podstate v Belehrade vyhlásili Juhosláviu aj na území južného Korutánska, ale korutánski Slovinci povedali, že chcú zostať v Korutánsku. A neboli žiadna, žiadne pripojenie k Juhoslávii. Takže hovorte fakty a potom budete dôveryhodný. Ale vaše československé presvedčenie je toho svedectvom, že vám fakty nevadia a neprekážajú. (Reakcie z pléna.)
Zmajkovičová, Renáta, podpredsedníčka NR SR (2012-09-20):
O slovo požiadal vystúpiť v rozprave ešte pán spravodajca. Nech sa páči, pán poslanec Petrák.
Hrušovský, Pavol, predseda NR SR (2011-11-30):
Ďakujem pánovi ministrovi za uvedenie návrhu. A poprosím teraz pani poslankyňu Aštaryovú, aby z poverenia výboru pre financie a rozpočet Národnú radu informovala o stanovisku k návrhu vlády prerokovať zákon v skrátenom konaní.
Laššáková, Jana, podpredsedníčka NR SR (2013-07-01):
Pani poslankyňa Žitňanská, nech sa páči. Pán poslanec Chren bude vystupovať ako posledný v rozprave po pánovi poslancovi Mičovskom. Tak sme sa dohodli. Takže, nech sa páči, pani poslankyňa.
J. Figeľ, poslanec: (2003-04-10):
„Národná rada Slovenskej republiky podľa čl. 86 písm. d) Ústavy Slovenskej republiky po prerokovaní návrhu na vyslovenie súhlasu Národnej rady Slovenskej republiky so Severoatlantickou zmluvou, podpísanou vo Washingtone 4. apríla 1949, vyslovuje súhlas so Severoatlantickou zmluvou a s prístupom Slovenskej republiky k tejto zmluve.“
Sulík, Richard, predseda NR SR (2011-07-11):
Pán Ondruš, prosím vás, keby ste netelefonovali v miestnosti.
Zmajkovičová, Renáta, podpredsedníčka NR SR (2013-11-26):
Pani poslankyňa Šedivcová.
P. Paška, predseda NR SR: (2009-04-23):
(Hlasovanie.) 140 prítomných, 80 za, 60 sa zdržalo. Konštatujem, že sme schválili vládny návrh zákona o stimuloch pre výskum a vývoj a doplnenie zákona č. 595 o dani z príjmov. Budeme pokračovať druhým čítaním o vládnom návrhu zákona o odbornom vzdelávaní a príprave a o zmene a doplnení niektorých zákonov , je to tlač 877 a hlasovanie v druhom čítaní uvedie pani poslankyňa Oľga Nachtamannová.
Grausová, Natália, poslankyňa NR SR (2018-02-07):
Ďakujem za slovo. Pán predsedajúci, ja by som vás chcela poprosiť, upozornite súdruha Poliačika, nech tu nevyskakuje, nech tu nevyhukuje, nevykrikuje v parlamente. Ďakujem. Keď hovoria druhí.
Bugár, Béla, podpredseda NR SR (2016-09-12):
Pani poslankyňa Remišová, môžte reagovať na faktické.
Schlosár, Rastislav, poslanec NR SR (2022-09-27):
Pán poslanec Fico, ja som skutočne rád, že ste svojím otvorene kladným postojom k rozširovaniu NATO a teda aj k rozširovaniu amerického vplyvu vo svete opäť raz jednoznačne potvrdili a ukázali, že pokiaľ ide o službu cudzím záujmom, pokiaľ ide o službu Európskej únii, pokiaľ ide o službu v tomto prípade NATO a Spojeným štátom americkým, tak v podstate nie je rozdiel medzi vami a všetkými tými zradcami a zapredancami, ktorí nám dnes vládnu a ktorí ničia Slovensko. A poviem to aj inak, v podstate vaše vystúpenie ukázalo, že tá štandardná opozícia, ku ktorým, ku ktorej teda patríte aj vy a strana SMER – SD, je v podstate rovnako ako súčasná hegerovsko-matovičovská vláda už úplne, celkom strčená v amerických zadkoch.
Hanuliaková, Jana, poslankyňa NR SR (2024-01-19):
Kolega, veľmi pekne si apeloval na svedomie vládny poslancov a poslankýň. Musíme ich asi takto menovať jednotlivo po mene, vtedy spozornejú aspoň trochu a vyzerá to teda, že to aj trošku funguje. No ale ja si myslím, že oni necítia žiadnu zodpovednosť voči svojim voličom a voličkám a čo by mali vlastne oni čo vysvetľovať, však nevysvetľujú ani nám tu v pléne a prečo by to mali vlastne niekomu vysvetľovať. Ale potom je to možno tak, že oni to vlastne nevedia vysvetliť, tieto zmeny, ktoré teda navrhuje ich stranícky šéf pán premiér Fico a ja si myslím, že to je ten dôvod, lebo však čo by potom povedali, keby naozaj musia. Museli by povedať jednoducho: Áno, kolegovia a kolegyne z vládnej, pardon, z opozície, máte teda asi pravdu, že to, čo tu hovoríte, je pravda. Lebo potom si naozaj neviem vysvetliť, prečo teda nikto z nich nevystúpi. Ďakujem.
K. Sárközy, poslankyňa: (2003-03-04):
Ďakujem pekne.
Poliačik, Martin, poslanec NR SR (2013-10-30):
Ďakujem za podporu aj Petrovi, aj Richardovi. A pán kolega Bugár, v tých nových priznaniach boli aj majetky blízkych osôb. Takže ono ten okruh sa, prirodzene, má rozširovať. Má sa, samozrejme, chrániť nejaká intímna sféra blízkych osôb politikovi, ale majetkové priznanie by sa ich malo týkať. To znamená, keď je aj ten majetok prepísaný, tak by minimálne mal byť priznaný. A to bolo minimálne súčasťou toho úplne prvého návrhu, ktorý išiel do pracovnej skupiny, a je to niečo, s čím ja súhlasím. Čo sa týka politikaopen, tak pre SaS to bol povinný bod vlastne pre každého človeka, ktorý kandidoval na nejakú verejnú funkciu. My sme všetci zverejnili pred voľbami na politikaopen svoje majetkové priznania nad rámec toho, čo nám káže zákon. A ak nepadol server, čo sa na politikaopen už párkrát stalo, tak by tie majetkové priznania tam mali byť doteraz. Ďakujem.
Šutaj Eštok, Matúš, poslanec NR SR (2021-12-07):
Preto, nech sa páči, pán Heger, budujte kultúru úcty, zbavte nás najväčšieho zla, aké kedy existovalo v slovenskej politike a nesie meno Igor Matovič. Tento človek nemá čo hľadať na jednej z kľúčových ústavných funkcií. A preto je najvyšší čas, aby strany vládnej koalície dospeli k rovnakému a nevyhnutnému záveru ako pred rokom. Vtedy po mesiacoch zmätku, chaosu konečne pochopili, že tento človek nemôže byť predsedom vlády. A dnes je najvyšší čas, aby ste uznali, že ani štátna kasa nemôže byť strážená bláznom bez akejkoľvek zodpovednosti. Ďakujem pekne.
Gál, Gábor, poslanec NR SR (2018-03-14):
Ďakujem pekne za slovo, pán predsedajúci. Vážená ministerka, vážené kolegyne, vážení kolegovia, v prvom rade chcem požiadať o vyňatie bodu 13 zo spoločnej správy na samostatné hlasovanie. Prečítal by som vám zároveň pozmeňujúci návrh, ktorý odôvodňujem s tým, že upravuje sa postup a zákonné podmienky v prípade doterajšieho prenajímateľa, ktorý je podielovým spoluvlastníkom v rámci postupu podľa § 12 zákona č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene a doplnení niektorých neskorších predpisov. Zároveň sa ustanovuje, že vyčlenenie podnájomného pozemku musí byť v prípade právnickej osoby, ktorá hospodári na výmere, alebo je to samostatne hospodáriaci roľník v obci, v ktorej doterajší prenajímateľ vlastní dotknuté pozemky. Čiže prečítal by som samotný pozmeňujúci návrh poslancov Národnej rady Slovenskej republiky Gábora Gála, Petra Antala a Tibora Bernaťáka k vládnemu návrhu zákona, ktorým sa mení a dopĺňa zákon č. 97/2017 Z. z. o pozemkových spoločenstvách v znení neskorších predpisov č. 34/2014 Z. z. a ktorým sa menia a dopĺňajú niektoré zákony. 1. Za čl. IV sa vkladá nový článok V, ktorý znie: Zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení zákona č. 549/2004 Z. z., zákona č. 571/2007 Z. z., zákona č. 274/2009 Z. z., zákona č. 396/2009 Z. z., zákona č. 57/2013 Z. z., zákona č. 145/2013 Z. z., zákona č. 363/2014 Z. z., zákona č. 24/2015 Z. z., zákona č. 153/2017 Z. z., zákona č. 219/2017 Z. z. sa mení a dopĺňa takto: 1. V § 12a ods. 9 sa vypúšťa písmeno d). Doterajšie písmeno e) sa označuje ako písmeno d). 2. V § 12a ods. 10 sa slová „písm. e)“ nahrádzajú slovami „písm. d)“. 3. V § 12a odsek 14 znie: „(14) Ak o postup podľa odseku 1 alebo odseku 8 žiada doterajší prenajímateľ, ktorý je podielovým spoluvlastníkom, výmera podnájomného pozemku sa vypočíta ako súčet výmer pripadajúcich na spoluvlastnícke podiely vo vlastníctve doterajšieho prenajímateľa na dotknutých pozemkoch, pričom celú výmeru podnájomného pozemku musí obhospodarovať doterajší prenajímateľ, jemu blízka osoba, právnická osoba, ktorej je doterajší prenajímateľ členom alebo spoločníkom, alebo samostatne hospodáriaci roľník 12ca) alebo právnická osoba, ktorá hospodári na výmere najviac 150 ha a obhospodarujú pozemky na území obce, v ktorej doterajší prenajímateľ vlastní dotknuté pozemky. Na postup podľa odseku 1 alebo odseku 8 sa ustanovenia § 139 ods. 2 Občianskeho zákonníka nepoužijú.“. Poznámka pod čiarou k odkazu 12ca znie: „12ca) § 12a ods. 2 zákona č. 105/1990 Zb. o súkromnom podnikaní občanov v znení neskorších predpisov.“. Nasledujúce články sa primerane prečíslujú. Tento článok nadobúda účinnosť 1. mája, čo sa premietne do článku upravujúceho nadobudnutie účinnosti. Z mojej strany to je všetko. Ďakujem za pozornosť.
Šimečka, Michal, podpredseda NR SR (2023-12-20):
Ďakujem veľmi pekne. Ešte predtým chcem upozorniť, že poslanec, ktorý položí otázku, sa môže potom prihlásiť s doplňujúcou otázkou v rozsahu dvoch minút, ale iba počas vystúpenia predsedu vlády alebo členov vlády na hlasovacom zariadení, a to teda zvolením možnosti podať doplňujúcu otázku. A vás, pán predseda vlády, poprosím, aby ste v limite 15 minút odpovedali na otázky vám adresované. A prvá otázka je od pána poslanca Ľubomíra Vážneho a znie: „Pán predseda vlády, čo hovoríte na to, že opozícia sa vrátila k starým praktikám a na námestiach opäť skandujú „Fico do basy“ alebo tvrdia, že máte „dožiť v base“?“
Laššáková, Jana, podpredsedníčka NR SR (2015-06-30):
Ďakujem pekne, pán poslanec, zaujmite miesto určené pre navrhovateľov a teraz dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Igorovi Matovičovi, ktorý nám odkázal, že to sleduje... Tak už je tu. Nech sa páči, pán spravodajca, vidím, že ste to pozorne sledovali, celý priebeh. Nech sa páči, máte slovo.
Fronc, Martin, poslanec NR SR (2010-08-06):
Ďakujem pekne, pán predsedajúci. Pán kolega Kubánek, ja viem, že máte blízko k športu, ale ja som teraz trikrát po sebe prečítal tú časť Mládež a šport, je krátka, ale nikde som sa tam nedočítal o tom, že nepostaví alebo zruší stavbu, alebo niečo podobné ohľadne Národného futbalového štadiónu. Nikde to tam nie je. Je tam povedané, že nastaví jednoznačné pravidlá na budovanie infraštruktúry a že investície národného významu budú financované na súťažnom základe. Ale nie, že to neurobí. Ja by som pripomenul, že počas prvej Dzurindovej vlády, keď zo strany vtedajšej opozície bol veľký krik, sme postavili Národné tenisové centrum, ale iným spôsobom. Tretinovým modelom, tretina štát, tretina ten, kto to bude vlastniť a tretinu si zobral pôžičku. Ja som presvedčený, že ten, kto bude vlastniť, musí tam vložiť aj svoje peniaze. A takýmto spôsobom. Čiže tu povedané o tom, že sa to bude inak robiť. Ďakujem.
Grendel, Gábor, podpredseda NR SR (2020-03-24):
Prerušujem rokovanie o tomto bode programu. Ďalším bodom je prvé čítanie o vládnom návrhu zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov . Vládny návrh zákona má tlač 31, návrh na jeho pridelenie na prerokovanie výborom je v rozhodnutí č. 16. Prosím ministra školstva, vedy a výskumu a športu Slovenskej republiky Branislav Gröhlinga, aby vládny návrh zákona uviedol.
P. Hrušovský, predseda NR SR: (2004-10-26):
(Hlasovanie.) 137 prítomných, 124 za, 6 proti, 7 sa zdržalo. Body zo spoločnej správy sme schválili. Pán poslanec Bódy. Prosím, zapnite pána poslanca Bódyho. P. Bódy, poslanec: Ďakujem pekne za slovo, pán predseda. Vážený pán predseda, vážené pani poslankyne, páni poslanci, chcem požiadať ako predkladateľ pozmeňujúceho a  doplňujúceho    návrhu  k návrhu zákona, ktorý je prerokúvaný, o zmenu spoločného spravodajcu, aby v čl. I v tej prvej časti môjho pozmeňujúceho a doplňujúceho návrhu sa nehlasovalo v § 17 ods. 2 sa za slová „písm. a)“ vkladajú slová  „a písm. f)“. V druhej časti aby sme hlasovali. Ďakujem.
Laurenčík, Milan, podpredseda NR SR (2021-05-05):
Ďakujem, pán poslanec. Na vaše vystúpenie nie sú faktické poznámky. Keďže ste boli jediný prihlásený do rozpravy, vyhlasujem všeobecnú rozpravu za skončenú. (Reakcia navrhovateľky.) Chcete ísť ešte? Jasné. Takže všeobecná rozprava je skončená. Teraz sa pýtam, či chce zaujať stanovisko pani navrhovateľka.
B. Bugár, podpredseda NR SR: (2004-03-03):
(Hlasovanie.) Prítomných je 126 poslancov, za návrh 119, proti 1, zdržalo sa 5, nehlasoval 1. Konštatujem, že Národná rada určila výbory, ako aj gestorský výbor a aj lehoty výborom na jeho prerokovanie v druhom čítaní. Ďakujem pekne. Budeme pokračovať v rokovaní ďalšími bodmi. Zatiaľ však procedurálny návrh – pán poslanec Číž, procedurálny návrh. Nech sa páči, máte slovo.
Grendel, Gábor, podpredseda NR SR (2020-04-28):
Posledná faktická, pán poslanec Čekovský.
Hort, Milan, podpredseda NR SR (2010-09-07):
Ďakujem pekne, pán spravodajca. Otváram všeobecnú rozpravu, aj v tomto prípade konštatujem, že písomnú prihlášku som nedostal žiadnu, a preto sa pýtam, kto sa chce do rozpravy prihlásiť ústne. Nikto. Uzatváram rozpravu, považujem ju za skončenú a prerušujem rokovanie o tomto bode programu s tým, že budeme hlasovať o 17.00 hodine. Teraz pokračujeme v súlade so schváleným programom tejto schôdze rokovaním, prvým čítaním v skrátenom legislatívnom konaní o vládnom návrhu zákona, ktorým sa dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa dopĺňa zákon č. 595/2003 Z. z. o dani z príjmov v znení neskorších predpisov . Vládny návrh zákona je uverejnený ako tlač č. 72 a návrh na jeho pridelenie a prerokovanie výborom je v rozhodnutí číslo 55. Prosím prvého podpredsedu vlády pána Jána Figeľa, aby sa ujal slova a vládny návrh zákona uviedol. Nech sa páči.
Šebová, Zuzana, poslankyňa NR SR (2017-12-01):
Pán kolega, začnem tým, ako ste začali vy. Povedali ste vetu, že keď končia argumenty, tak sa začína opozícia uchyľovať k osobným útokom. Z mojich úst asi nikde, ani na výbore, ani v tomto pléne ste nepočuli nikdy osobný útok. Začali ste s tým, že sme si robili politické body na tlačovke, keď sme odišli z výborov a podobné veci. Nie je to pravda, teraz zavádzate vy, lebo hovoríte stále o tom, že chcete vecnú diskusiu, no tú chceme aj my. Ale nemôžete chcieť po nás, ja verím, že veľa z tých pozmeňovacích návrhov je dobrých a zahlasovali by sme za ne, ale ja nemôžem diskutovať o niečom, o čom nemám páru. Takže ani politické body sme si nerobili, teda ja hovorím za seba. Tu toto bolo osobné a mohla by som sa uraziť, ale na takéto veci sa neurážam, takže je to v poriadku. A teraz k tým doplnkovým hodinám, o ktorých ste tu hovorili. To sme asi všetci pochopili, o čo, dúfam teda, že sme všetci pochopili, o čo ide. Áno, dávame možnosť, aby niekto, kto je stále, vy hovoríte o tom, časovo vyťažený, mal tú možnosť a objednal sa po dohode lekárom po jeho ordinačných hodinách na vyšetrenie. Zaplatí maximálne, ste tam dali strop 30 euro. To je všetko v poriadku. Ale vysvetlite mi, prosím vás, jednu vec, možno krátko mi to budete vedieť vo vašej faktickej vysvetliť, ako sme pomohli tým obyčajným ľuďom, o ktorých ste hovorili, že tam stoja od rána, od tretej a čakajú na poradový lístok, ako sme... (Prerušenie vystúpenia časomerom.)
Bugár, Béla, podpredseda NR SR (2016-04-28):
Pán poslanec Droba, chcete položiť doplňujúcu otázku? Máte dve minúty. Nech sa páči.
Mikulec, Roman, poslanec NR SR (2024-02-27):
Ďakujem pekne. Igor, ty si hovoril a upozorňoval si na to, že tie dôvody na skrátené legislatívne konanie neboli už od začiatku, a to sme tu jasne povedali a hovoríme o tom niekoľko týždňov, neboli ani na samotnú novelu, nie sú ani teraz žiadne podľa zákona, tak ako by mali byť uplatnené, tak ani jeden z tých dôvodov nie je na to, aby sa toto riešilo v skrátenom legislatívnom konaní, ale ono celé to je, veď oni prišli s novelou Trestného zákona, potom pán poslanec Gašpar prišiel s nejakým pozmeňovacím návrhom, jedným, druhým, tretím. To, čo chceli zmeniť, menia zase. Samozrejme, že premlčacie doby za znásilnenie nepadli vhod prezidentskému kandidátovi Pellegrinimu, lebo to by sa mu nehodilo do prezidentskej kampane, aby sa o tomto hovorilo, aby to takým spôsobom prešlo, tak teraz si povedali, že prídu s novým návrhom a vrátia tie premlčacie lehoty naspäť. Ale vôbec o toto nejde, pretože celá tá novela, všetci veľmi dobre vedia, normálne zmýšľajúci ľudia veľmi dobre vedia, že celá tá novela je zlá a, tak ako tu už niektorí kolegovia povedali, veď ono by stačilo tú novelu stiahnuť a tým pádom by nemusel byť ani, ani toto rokovanie, nemuseli by sme debatovať o tom, či v skrátenom legislatívnom konaní, ale v podstate by sa to vrátilo do pôvodného stavu a stačilo by len začať o tom normálne odborne rokovať. Keď už tu pán minister poukazuje na rôzne odborné stanoviská, tých odborných stanovísk či už od Rady prokurátorov Slovenskej republiky a, ale aj z Európskej komisie odznelo veľmi veľa a vy tu teraz hovoríte o advokátoch z Českej republiky, no tak škoda, že vám unikol, pán minister, fakt, že v Českej republike prijali pred pár týždňami novelu Trestného zákona, s ktorou zvýšili trestné sadzby za znásilnenie.
Laššáková, Jana, podpredsedníčka NR SR (2015-12-02):
Nie, nedám o tom hlasovať, keďže nie je nás dosť. Budeme pokračovať ďalej. Nech sa páči, pán poslanec Mikloško. (Reakcia z pléna.) Čo ste chceli, to ste povedali. Nech sa páči, máte slovo.
Šeliga, Juraj, podpredseda NR SR (2020-11-25):
Ďakujem pekne, pán spravodajca. Prosím, aby ste zaujali aj vy miesto pre spravodajcu. Otváram rozpravu, do ktorej som nedostal žiadnu písomnú prihlášku. Pýtam sa, kto sa chce prihlásiť ústne. Nikto. Vyhlasujem preto rozpravu za skončenú. Páni, chcete nejaké stanovisko? Nechcete, ďakujem vám pekne. Prerušujem rokovanie o tomto bode. Ďalší bod je prvé čítanie návrhu k návrhu skupiny poslancov na vydanie zákona, ktorým sa dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácií v sieťových odvetviach v znení neskorších predpisov, tlač 283. Rozhodnutie na pridelenie výborom tlač 281. Pán poslanec Cmorej, nech sa páči, môžte uviesť tento návrh zákona. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov , tlač 283.)
Zmajkovičová, Renáta, podpredsedníčka NR SR (2013-09-19):
Prerušujem rokovanie o tomto bode programu. Zároveň ukončujem jedenásty deň 23. schôdze Národnej rady a budeme pokračovať zajtra, kolegyne, kolegovia, o 9.00 hod. Želám ešte všetkým pekný zvyšok dňa. (Prerušenie rokovania o 19.07 hodine.)
P. Hrušovský, predseda NR SR: (2003-02-26):
(Hlasovanie.) 106 prítomných, 99 za návrh, 6 sa zdržalo, 1 nehlasoval. Návrh sme schválili. Ďakujem pánovi spravodajcovi. Teraz prosím pána podpredsedu vlády a ministra financií, aby z poverenia vlády Slovenskej republiky uviedol a odôvodnil vládny návrh zákona, ktorým sa mení a dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov a zákon č. 483/2001 Z. z. o bankách a o zmene a doplnení niektorých zákonov v znení neskorších predpisov , ktorý prerokúvame ako tlač 155. Pán podpredseda vlády a minister financií, máte slovo.
Huba, Mikuláš, poslanec NR SR (2014-04-01):
Ďakujem pekne za slovo, pán predseda. Pred 22 rokmi som patril k iniciátorom toho, aby sa každoročne vypracúvala správa o poľnohospodárstve, potravinárstve, lesnom a vodnom hospodárstve a aby sa táto správa, ktorá sa zvykne v skratke nazývať aj zelená správa, následne prerokúvala v pléne Národnej rady. Aj keď v tomto štáte máme veľa ďalších problémov, asi sa zhodneme na tom, že problematika poľnohospodárstva patrí k tým najvážnejším už aj preto, že sme na nej, bez preháňania, existenčne závislí. Patrí teda k problémom takým, o ktorých by tento parlament určite mal rokovať a mal im venovať zvýšenú pozornosť. Ja viem, že nie každého v tejto sále táto téma zaujíma, a preto by som aj vedel pochopiť, keby napríklad z prostredia výboru pre kultúru a médiá prišiel návrh, aby už v budúcnosti tento bod programu na programe rokovaní schôdze Národnej rady nebol. Ale to, že tento návrh prišiel z prostredia práve výboru pre pôdohospodárstvo a životné prostredie, to naozaj, podobne ako môj predrečník, pochopiť neviem. Veď práve tento výbor by mal byť ten, ktorý by sa prvý dožadoval toho, a teda členovia a členky tohto výboru by mali byť prvé, ktoré by požadovali, aby sa k problematike, ktorá je objektívne vážna, ale pritom prehliadaná, venovala maximálna pozornosť. A preto podporujem návrh, aby sa ten bod 20 vyňal zo spoločnej správy a... (Prerušenie vystúpenia časomerom.)
Laurenčík, Milan, podpredseda NR SR (2021-11-05):
Ďakujem. Na vaše vystúpenie evidujem jednu faktickú poznámku. Nech sa páči, pán poslanec Peter Cmorej.
Pellegrini, Peter, predseda NR SR (2015-09-24):
(Hlasovanie.) Prítomných 125 poslancov, za hlasovalo 46, proti bolo 40, zdržalo sa 39. Tento návrh sme neschválili.
Bugár, Béla, podpredseda NR SR (2019-10-22):
Prezentujme sa a hlasujme. (Hlasovanie.) Prítomných 136, za 123, 1 proti, 10 sa zdržali, 2 nehlasovali. Konštatujem, že návrh bol schválený. Prosím teraz pani poslankyňu Kuciaňovú, aby uviedla hlasovanie v prvom čítaní o návrhu poslancov Sárközy, Bastrnáka, Bugára a Vörösa na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 1719). (Hlasovanie o návrhu poslancov Národnej rady Slovenskej republiky Irén Sárközy, Tibora Bastrnáka, Bélu Bugára a Pétera Vörösa na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1719.)
Grendel, Gábor, podpredseda NR SR (2020-09-29):
S reakciou na faktické poznámky, pani poslankyňa Drábiková.
Danko, Andrej, podpredseda NR SR (2024-06-11):
Ďakujem. Dávam slovo spravodajkyni, ktorú určil navrhnutý gestorský ústavnoprávny výbor, poslankyni Plevíkovej.
Osuský, Peter, poslanec NR SR (2015-10-02):
Ďakujem pekne, pán predseda. Pani kolegyňa, máte pravdu. Iste, je tam nejaký sediment, ktoré by to potreboval, ktorý by to mal mať. Tu ide len o to, že človek sa má aj sám trošku hádam starať o svoje zdravie. A keď sme už dnes v takej téme motivovania a prinucovania, viete, to máte tak, keďže vieme, ktoré sú hlavné, nebezpečné a život skracujúce ochorenia našich občanov, tak iste by sme mohli zaviesť do pracovnej až občianskej služby vyšetrovanie rakoviny hrubého čreva, rakoviny prsníka. Som presvedčený, že by to z hľadiska vynikajúceho príspevku kolegu Jurzycu znamenalo oveľa väčší prínos zdraviu ľudu, osudom jednotlivcov i nákladom spojeným s ošetrovaním človeka s rakovinou konečníka a rakovinou prsníka. Napriek tomu nikto nezaviedol prsníkovú a konečníkovú službu, je to len opcia. Je to možnosť. Nikoho neprinucujeme, ani nemotivujeme. Takže v tomto zmysle, samozrejme, že je možné, že vypestovať si lakeť opretý o hranu stola pri počítači. Jeho vlastník je v zdanlivo ľahkej pracovnej kategórii. Bolo by dobré, aby sme ani toto nemali, ale znova, ide len o porovnanie toho, čo to stojí a čo z toho vyplýva. Inými slovami, mám pocit, že nám unikajú väčšie veci, ale rozbíjame orech bucharom. To znamená, že vynakladáme obrovskú silu a náklady, niečie, samozrejme, na niečo, čoho výsledok je oriešok. A v tomto zmysle, aj keď ako lekár úplne chápem potrebu ochrany, vždy treba rozhodovať, či má mať prostriedky pre leukemikov napríklad, keby sa to dalo takto chápať, alebo pre tých, ktorým tečie sopeľ z nosa, lebo obidvoje je nepríjemné... (Prerušenie vystúpenia časomerom.)
Zimenová, Zuzana, poslankyňa NR SR (2018-12-04):
Ďakujem ti, pán poslanec, za tvoj vhľad na rozpočet v oblasti vzdelávania, som veľmi rada, že si siahol teda na tie peniaze, najmä napríklad v rezerve na prostriedky do Európskej únie, ja som minulý rok pri debatách o rozpočte upozorňovala na to, že tieto rezervy sú umelo nafukované, umelo nafukované zámerne, pretože fungujú pre vládu ako kreditka, z ktorej si potom vyberá, keďže sa tá rezerva nevyčerpá, vyberá si na čokoľvek tie peniaze bez toho, aby to parlament schválil, a toto treba jednoducho znižovať a treba túto v podstate nekultúru finančného spravovania krajiny už zmeniť, avšak obávam sa, že pri tomto pánovi ministrovi to nebude možné, hoci on už teda smeruje niekam inam, takže uvidíme, aká je jeho veľkorysosť, pri poslednom hlasovaní o jeho poslednom rozpočte.	Domnievam sa, že si veľmi správne pomenoval aj problémy, ktoré v školstve máme a ktoré sú naozaj veľké a prehliadané touto vládou aj týmto ministrom financií, týka sa to chudoby detí, samozrejme, týka sa to aj, ja pridám, aj deti so zdravotným znevýhodnením, na ktoré sa nemyslí. A to, že sa zdvihnú platy učiteľov, chcem podobne ako ty, ale aj ja dôrazne upozorniť na to, že zdvihnutie platov učiteľov nám viac kvality do vzdelávania automaticky neprinesie, na to existujú štúdie, vieme to veľmi dobre. Táto vláda si to zľahčuje. Pridáva učiteľom peniaze preto, aby nechodili do ulíc, aby jednoducho už boli aspoň ako-tak uspokojení, ale nerobí absolútne nič pre to, aby zdvihla kvalitu vzdelávania a aby sa tým deťom v školách tí učitelia mohli viacej venovať. Nemajú na to podmienky, nemajú servis. Takže na toto absolútne sa v rozpočte nemyslí. Som v úplnom súhlase s tebou a ďakujem, že si to spomenul. Nehovoriac o... (Prerušenie vystúpenia časomerom.)
Hrnčiar, Andrej, podpredseda NR SR (2019-05-17):
Pani poslankyňa Milanová.
Danko, Andrej, podpredseda NR SR (2024-05-09):
Poslankyňa Turčanová.
Matovič, Igor, poslanec NR SR (2012-10-26):
Vážený pán predseda, chcel by som stiahnuť svoj pozmeňujúci návrh k tlači 187 zákona o neprimeraných podmienkach v obchodných vzťahoch. Vzhľadom na to, že ministerstvo pôdohospodárstva ma upozornilo, že poslankyňa za Slovenskú republiku, podotýkam, Edit Bauer vyvíja nejaké iniciatívy ohľadne toho, že chce napadnúť tento zákon, že vraj je diskriminačný pre zahraničných dodávateľov potravín, a nechcel by som takýmto spôsobom po prijatí toho pozmeňováku dať ešte väčšie alibi, aby takýmto spôsobom ten zákon mohla opečiatkovať.
Blanár, Juraj, podpredseda NR SR (2021-11-04):
Ďakujem, pristúpime k siedmej otázke, ktorú položila pani poslankyňa Zita Pleštinská ministrovi zahraničných vecí a európskych záležitostí Slovenskej republiky Ivanovi Korčokovi: „Čo robí a môže urobiť Slovenská republiky pre podporu kubánskym vlastencom v zápase o ľudské práva, demokraciu a slobodu? Kubánci vo svete za demokraciu a slobodu upozorňujú na násilie silových zložiek diktátorského režimu páchané na aktivistoch Patriotic Union of Cuba, držiacim protestnú hladovku. Upozorňujú na zatknutie a týranie členov hnutia San Isidro, štvavé kampane proti domácim disidentom, novinárom, umelcom a občianskym aktivistom v ich zápase proti vládnej tyranii.“ Odpovedať za pána ministra Korčoka bude v zastúpení pán minister životného prostredia Budaj, nech sa páči, máte slovo.
Paška Pavol, predseda NR SR (2013-05-31):
(Hlasovanie.) 129 prítomných, 56 za, 73 sa zdržalo. Návrh sme neschválili a nebudeme pokračovať v rokovaní. Pán poslanec Přidal uvedie v prvom čítaní hlasovanie o návrhu pána poslanca Daniela Lipšica a pani poslankyne Jany Žitňanskej na vydanie zákona č. 250 o regulácii v sieťových odvetviach, je to tlač 502. (Hlasovanie o návrhu poslancov Národnej rady Slovenskej republiky Daniela Lipšica a Jany Žitňanskej na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach , tlač 502.)
P. Hrušovský, predseda NR SR: (2005-05-24):
(Hlasovanie.) 139 prítomných, 99 za, 3 proti, 37 sa zdržalo. Bod 78 zo spoločnej správy sme schválili. Hlasujeme o bode 79. Gestorský výbor odporúča...
Hrnčiar, Andrej, podpredseda NR SR (2018-10-18):
Tri faktické poznámky. Nech sa páči, pán poslanec Grendel.
Karahuta, Jaroslav, poslanec NR SR (2021-05-13):
Ďalej pristúpime k hlasovaniu o bodoch spoločnej správy 1 a 2, ktoré boli vyňaté na osobitné hlasovanie. Odporúčanie gestorského výboru je schváliť. Podotýkam, že v rozprave bol podaný komplexnejší pozmeňujúci návrh. Pán predseda, dajte, prosím, hlasovať o bode 1 spoločnej správy.
Blaha, Ľuboš, podpredseda NR SR (2023-12-07):
Ďakujem pekne, pán minister. Poprosím spoločného spravodajcu z výboru pre financie a rozpočet poslanca Daniela Karasa, aby podal správu o výsledku prerokovania návrhu vo výboroch Národnej rady. Nech sa páči, pán poslanec.
Grendel, Gábor, podpredseda NR SR (2021-10-01):
Pán poslanec Kerekréti.
Muňko, Dušan, poslanec NR SR (2019-09-19):
Pani ministerka, viem, že máte zložitú situáciu, pretože tento zákon prešiel pripomienkovým konaním. Chodil som okolo tohto zákonu pomerne dosť, pretože stavovské organizácie tlačia vzhľadom na to, že nemajú šoférov. Ja budem, ja viem, že prejde tento zákon do druhého čítania, ale v druhom čítaním pôjdem s pozmeňujúcimi návrhmi, aby sa vytvoril špeciálny útvar, či pri ministerstve vnútra alebo pri ministerstve dopravy, ktorý bude preskúšavať ľudí 18-ročných a 21-ročných, či už to na kamióne alebo autobusovú dopravu. Pretože iná vec je jazdiť s autom a iná vec je jazdiť s kolosom, ktorý má, niektorý, dve nápravy. To úplne ináč sa šoféruje. Treba povedať jednu vec. Ja to hovorím preto, že prevádzkujeme autobusovú dopravu a viem, akí šoféri sú u nás a viem, akí šoféri sú v meste, či v bratislavskom alebo v ktoromkoľvek dopravnom podniku, ktorý na Slovensku je. Čiže treba skutočne zvážiť, pretože človek, ktorý nemá odjazdených aspoň 100-tisíc kilometrov, by nemal sadať za kamión alebo za autobus. To hovorím smrteľne vážne. A druhá vec je, keď prídete ku mne a spýtate sa šoférov po sezóne, ešte pred sezónou, pretože jazdia pomerne dlhé trasy, každý z nich je vyťažený. Druhá vec, mladí ľudia sú agresívni. Proste ja mám vážne obavy, ale jedinou možnosťou, že v druhom čítaní napraviť veci, ktoré nie tak ako teraz, že dostane vodičský preukaz, ale bude musieť byť preskúšaný ten človek ešte úplne v ťažkých podmienkach. A beriem, že nájdu sa jednotlivci, ktorí by mohli prejsť.
Žiga, Peter, podpredseda NR SR (2024-09-13):
Pán poslanec Janckulík.
Marcinková, Vladimíra, poslankyňa NR SR (2022-06-22):
Ďakujem veľmi pekne, pán predsedajúci. Ja by som chcela poprosiť kolegov z európskeho výboru, aby prišli na výbor o dvanástej hodine, budeme tam mať pána premiéra a budeme schvaľovať dôležité stanovisko. Takže prosím o účasť. Ďakujem.
Baláž, Vladimír, poslanec NR SR (2015-04-24):
Pán predseda Raši, nedá sa dostatočne potvrdiť to, čo ste povedali na začiatku, že to odvolávanie je veľmi pochybné. A ja sa teším na debatu aj s pánom poslancom Uhliarikom, aj s ostatnými členmi výboru zdravotníckeho na výbore o tom, čo obsahuje správa, aby sme sa mohli pohnúť ďalej. Ďakujem pekne.
Kotleba, Marian, poslanec NR SR (2017-12-05):
Vážený (reakcia poslanca Matoviča), vážený pán...
Budaj, Ján, poslanec NR SR (2016-11-28):
Ďakujem pekne. Veľmi rád podporím návrh pani Remišovej, ale chcel by som využiť, že tu sedí aj pán minister školstva, a ponúknuť mu jednu otázku. Spýtajte sa, pán minister, teda fond pomáha, ako aj povedala pani spravodajkyňa, ale prečo má pomáhať menej. Prečo? Prečo sa majú študenti zo sociálne slabších rodín poskladať, na akú krízu štátu? Na čom sa majú zúčastniť? Aký je veľký prepad nášho hospodárstva? Predminulý týždeň tu sedel minister financií a celý víkend sme mohli počúvať jeho naozaj triumfálne slová o tom, ako dobre hospodári, ako mu rastú príjmy. Prečo sa majú vo vašom rezorte sociálne odkázaní študenti poskladať na štát, ktorému sa vynikajúco darí? Verím, že ho to príležitostne spýtate.